2010 йылдың 14 сентябрендә Франция Сенаты тарафынан битте ҡаплап йөрөү тураһында «Йәмәғәт киңлегендә шәхесте йәшереүҙе тыйыусы Закон» (франц. Loi interdisant la dissimulation du visage dans l'espace publicLoi interdisant la dissimulation du visage dans l’espace public) ҡабул ителә. Закон нигеҙендә, Франция граждандарына халыҡ күп йөрөй торған урындарҙа (урам, магазин, музей, йәмәғәт транспорты һәм парк кеүек асыҡ урындарҙа) аңлы рәүештә баш кейеме менән йәки битлек кейеп битте ябыу (ҡаплау) тыйыла. Әлеге закон Францияға килгән сит ил туристарына ла ҡағыла. 2010 йылдың 7 октябрендә Франция Конституция советы законды Конституцияға тура килә тип таныған, ул "Journal Officiel"да баҫылғандан һуң 6 ай уҙғас, үҙ көсөнә кергән.